Тәрбиелеу - білім беру процесінің циклограммасы.
       Білім беру ұйымы: Шағын орталық


Топ:  «Балапан» кіші топ.
Балалардың  жасы :2 жастағы балалар.
Жоспардың құрылу кезеңі:_қазан  17.10-21.10.22ж
Тәрбиешілер: Абакова Г.А

	Күн тәртібінің үлгісі
	Дүйсенбі
17.10
	Сейсенбі
18.10
	Сәрсенбі
19.10
	Бейсенбі
20.10
	Жұма
21.10

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту)

	Ата-аналармен әңгімелесу,
кеңес беру
	Әңгімелесу: «Тамақтану рәсімін игертудің маңызы», «Нанның пайдалы элементтері», «Баланы мезгілге сай киіндіру және шынықтыру шаралары».

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	«Еңбекке баулу»
Мақсаты. Ойын бұрыштарында тұрған ойыншықтарға көңіл аудару, оларды атап, тізімдеп қоюға ынталандыру.
	«Еңбекке баулу»
Мақсаты. Ойын бұрыштарында сөренің шаңын, пластиктен жасалған Бауырсақ ойыншығын сүрткеннен кейін, бетінің таза, жылтыр болғанына көңіл аудару.
	«Еңбекке баулу»
Мақсаты. Ойын бұрыштарында тұрған ойыншықтарға көңіл аудару, оларды атап, тізімдеп қоюға ынталандыру; қауыршақтарды орындықтарға отырғызуға шақыру.
	«Еңбекке баулу»
Мақсаты. Жуыну бөлмесінде жуыну әдебінің үлгісін көрсету; қолдарын сабындауға көмектесу, су ағымы астына қоюды қадағалау; қолды сүлгімен сүртуді көрсету; тазалықты сақтау қажеті туралы түсіндіру.
	«Еңбекке баулу»
Мақсаты. Табиғат бұрышындағы өсімдіктерге көңіл аудару, фикус жапырақтарының жалпақ, үлкен, бетінің тегіс болуын бақылау, суару.

	
	«Алтын астық» қимылды жаттығуы.
Мақсаты. Балаларға бидай алқабының суретін көрсету арқылы бидай туралы алғашқы ұғымдарды қалыптастыра бастау; жаттығуларды орындағанда жағымды эмоцияларға бөлену қабілеттерін дамыту.
«Алтын астық» тақпағын мәнерлеп оқу.
Ел егінді жинайды,
Қырманға дән сыймайды.
Біздің дала – бай дала,
Алтын астық айнала.
Қ. Мүсірепов. (сйлеуді дамыту, дене шынықтыру)
	Бауырсақ ойыншығымен ойнату.
Мақсаты. Балаларды ойыншыққа қарап, көркем сөзді айтуға ынталандыру, педагогтің қимылдары соңынан еліктеуді үйрету.
«Бауырсақ».
- Бауыр-бауыр-бауырсақ,
Сенің бетің домалақ,
Сенің дәмің тәп-тәтті.
Абайлашы, сақ болшы!
Д. Ахметова (көркем әдебиет, қоршаған ортамен танысу)
	Қуыршақ ойыншығымен ойнату.
Мақсаты. Балаларға қуыршақ ойыншығын әлдилеткізу арқылы балаға алғашқы әлеуметтік қатынастар үлгісін көрсету, эмоционалдық жауап жасауға ынталандыру.
Әлди, әлди!
Әлди, әлди, бөпешім,
Ән сап берем, келе ғой.
Жыламашы, көкешім,
Жұбатқанға көне ғой.

Ұйқың келсе, бөлейін,
Тербетейін есікке,
Қаз-қаз басшы, көрейін,
Барып келші есікке
С. Әлімқұлов (көркем әдебиет, қоршаған ортамен танысу)
	Тышқан ойыншығымен ойнату.
Мақсаты. Балаларға көркем сөзді тыңдап, тышқанның қылықтарын байқауға үйрету, педагогтің қимылдары соңынан еліктеуді үйрету, мазмұнындағы оқиғаларға эмоционалды жауап беруге баулу.
Ойыншық болмаса, суретін көрсету мүмкін.
Тықыр-тықыр тықырлап,
Кеміріп, бидай ұрлап,
Тышқан жүр, еден тесіп.
Көрейік оны, барлап.
Д. Ахметова (көркем әдебиет, қоршаған ортамен танысу)
	«Торт шеңберін безендірейік» үстел үсті ойыны.
Мақсаты. Балаларға дөңгелек пішінді түрлі геометриялық пішіндермен безендіруге ынталандыру; жасалған затты «торт» бейнесі ретінде қабылдауға үйрету; қолдың ұсақ моторикасын, ой-қиялын дамыту.
Педагог қағаздан дайындалған түрлі түстерге боялған дөңгелек фондарды дайындап қояды, табақшаларға қағаздан қиылған немесе пластиктен мөлшердері бірыңғай геометриялық пішіндерді (үшбұрыш, дөңгелек, шаршы) салып қояды.
Торт десе – ол тәтті нан,
Түрлі гүлге боялған:
Дөңгелек, үшбұрыш, шаршы –
Торттың үстіне қарайықшы. (сенсорика).

	Таңертенгі жаттығу
	1–1 Балаларға қолды бастан жоғары көтеріп, қоянның құлағын жасау, қолдарын жоғары көтеріп, шапалақтау, бір мезгілде аяқтың ұшына көтерілу (3 рет қайталау).
2.Б.қ. Қолды төске қойып, қоянның кейпіне ену.
2–1 оң иықты көтеру;
2–2 б.қ. келу;
2–3– сол иықты көтеру.
2–4. Б.қ. келу (3 рет қайталау).
3.Б.қ. Қолды төске қойып, қоян сияқты тұру.
3–1– 3 рет секіру;
3–2 – б.қ. келу;
3–3– 3 рет секіру;
3–4. Б.қ. келу (2 рет қайталау). (дене шынықтыру)

	Ұйымдастырылған іс-әрекетке
дайындық
	Балалардың жағымды көңіл-күйлерін қалыптастыру. Ұйымдастырылған оқу қызметіне бірізділікте жағымды эмоциялық ахуалда ауысу үшін бәсеңдеу дыбыста салмақты әуенжазбасын қосу. (мәдени-гигиеналық дағдылар, сөйлеуді дамыту, көркем сөзді қайталау)
Жел еседі алқапта,
Бидай толды масақта.
Масақты жинап, терейік,
Ұннан нанды пісірейік.
Нан ыстық, аппақ,
Ұстауға жұмсақ.
Д. Ахметова

	Білім беру ұйымының кестесі бойынша ұйымдастырылған
іс-әрекет
	Дене шынықтыру.
«Нан болса, ән де болады».
Мақсаты. Балаларды заттардан аттап жүру іскерліктерін жетілдіру; жаттығуды жасау кезінде қимыл белсенділігін арттыру; ағзаның дұрыс дамып, жетілуі үшін күнделікті ішіп жүрген тамақтың маңызы туралы ұғымдарын кеңейту; заттарды құлатпай аттап жүру дағдыларын дамыта отырып, балалардың заттардан аттау кезіндегі ептілік қабілеттерін жетілдіру; жалпы дамыту жаттығулары арқылы балалардың тыныс алу органдарының жұмысына жақсы әсер ету.
«Жинап алыңдар» ойыны.

	Дене шынықтыру.
«Аттап жүгірейік».
Мақсаты. Балаларды заттардан аттап жүру дағдыларын жетілдіру; өткен оқу қызметін қайталау; жаттығуды жасау кезінде қимыл белсенділігін арттыру; заттарды құлатпай аттап жүру дағдыларын дамыту; заттардан аттау кезіндегі ептілік қабілеттерін жетілдіру; балалардың жалпы дамыту жаттығулары арқылы тыныс алу органдарының жұмысына жақсы әсер ету.
«Бидай шашам қаптардан» ойыны

	Сенсорикадан ойын-жаттығу
«Жеміс-көгөністерден жасалған тоқаш».
Мақсаты. Балаларды әртүрлі заттар мен геометриялық пішіндердің ортақ сенсорлық сипаттарын біріктіруге және ажыратуға үйрету; олардың айырмашылығы мен ұқсастығы жақын пішіндерді (дөңгелек пен сопақшаны) салыстыра білу қабілеттерін қалыптастыру; геометриялық пішін қасиеттерін жеміс және көкөніс пішініндерінен байқап, табуға дағдыландыру; нанның қасиеті мен жеміс-көгөністердің дәрумендік маңызы туралы түсінік беру.
«Домалақ-сопақша» қимылды жаттығуы. (сенсорика, сөйлеуді дамыту)

	Дене шынықтыру.
«Секіреді торғай».
Мақсаты. Балаларды заттардың үстінен екі аяқпен секіруге үйрету; заттардың үстінен екі аяқпен секіру жаттығуын жасау кезінде қимыл белсенділігін қалыптастыру; заттардың үстінен екі аяқпен секіру дағдыларына жаттықтыру.Заттар үстінен екі аяқпен секіре білу дағдыларын дамыту; заттардан аттау кезіндегі секіру қабілеттерін жетілдіру; секіру туралы ұғымдарын кеңейту; заттарды құлатпай екі аяқпен аттап секіруге дағдыландыру.Балаларды заттардың үстінен екі аяқпен секіру кезінде бір-біріне кедергі жасамай, епті, ұқыпты болуға тәрбиелеу; оқу қызметі кезінде достық, жолдастық қарым-қатынасқа тәрбиелеу; құстарды қорғау және аялау сезіміне баулу.
«Маған қарай секіріңдер» ойыны.
Музыка.
«Көңілді тоқаштар».
Мақсаты. Балалардың дәліз туралы әнді мұқият тыңдап, сипатын ажырата білуге үйрету;әнді қабылдау қабілеті мен шығармашылыққа баулу; музыка әуенімен ырғақтық қимылдарды педагогқа ілесе қайталай білуге машықтандыру; нанның қасиетімен таныстыру.
«Ол не?» ойыны.
	Сурет салудан ойын-жаттығу.
«Тоқаштар».
Мақсаты. Балаларды қарындашты үш саусақпен ұстап, ұшын қойған жерден бастап, шеңбермен жүріп, бұру бағытымен тұйықтап, нүктеге жеткізуге үйрету; қағаз бетіндегі көлденең түзу сызық бойын ортаға қарай тұйықталған дөңгелек тоқаштармен толтыруға жаттықтыру; қарындаш ұшына зер салып, қалдырған ізді тоқтаған жеріне дейін бақылап отыруға машықтау; педагогтың көрсеткен үлгісіне ойын арқылы ілесіп отыруға талпындыру.
«Сенде не бар?» сөздік жаттығуы.(сурет салу, қоршаған ортамен танысу)

	Серуенге дайындық
	Балаларды өз киімдерін тануға, атауға, өз шкафын таңбалауыш арқылы табуға үйрету. (мәдени-гигиеналық дағдылар, дербес әрекет)

	Серуен
	Күзгі ауа райын бақылау. . (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балаларға күз мезгілі жөнінде жалпы ұғымдар беру, күздің ауа райы бұлтты, салқын болуына көңіл аудару, адамдардың жылы киінгенін байқату; зейінді, ойлау қабілетін дамыту.
- Балалар, айналаға қараңдаршы, жапырақтар сарғайды.
- Аспанға қараңдаршы, сұр бұлттар ұшады.
- Адамдарға қараңдаршы, ауа салқын, адамдар жылы киінді.
Күзім-күзім, күзім-ау,
Мінезің бұзық-ау.
Жаңбырың сіркіреп
Келгенің қызық-ау.
Қ. Ыдырысов
Еңбекке баулу тапсырмалары: балаларды ағаштан түсіп қалған ұсақ, құрғақ бұтақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
«Біз шалқандай өстік» қимылды жаттығуы.
Мақсаты. Балаларды шоқайып отыру және орыннан тұрып, белгілі қимылдарды жасауға ынталандыру; шалқан көкөнісінің бақшада өсуі туралы ұғымдарды қалыптастыру; жаттығуларды жасауда жағымды көңіл-күйге бөлену қабілетін қалыптастыру.
- Біз шалқандай өстік (орындарынан тұру),
Күнге қолды создық (жоғары созылу).
Желге қолды бұлғадық (қолдарды бұлғау),
Қайта жерге отырдық (қайта отыру).
Д. Ахметова
«Өз орныңды тап» қимылды ойыны.
Мақсаты: балаларды сапға (түзу сызық, жіп бойына) сигнал бойынша тізілуге, сигнал бойынша жан-жаққа шашырап жүгіруге дағдыландыру; зейінді болуға, шапшаңдыққа, достыққа тәрбиелеу. 
	Сары жапырақтарды бақылау. . (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балалардың көңілін сары жапырақтарға аудару, жапырақтардың жергі түсу құбылысын байқату; күз құбылыстары жөнінде ұғымдарды қалыптастыру; зейінді, ойлау қабілетін дамыту.
Ұшты талдан жапырақ
Сары көбелек секілді.
Аспанда жай шатырлап,
Тамшы жерде секірді.
М. Әлімбаев
Балаларға көркем сөздер жолдарында бейнеленген жапырақтарды ағаштан көріп, жерге түсетінін байқауға қызықтыру.
Еңбекке баулу тапсырмалары: балаларды ағаштан түсіп қалған жапырақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
«Кім тыныш?» қимылды ойыны.
Мақсаты. Балаларды бір бағытта тыныш жүру әдебіне үйрету, аяқтың табанын толық басып және аяқ ұшымен жүріп қимылдау дағдыларын қалыптастыру; сигналға сай қозғалуға ынталандыру.
- Балалар, ал қазір, аяқтарымызды нық басып, менің соңымнан сайға қарай жүрейік.
Сайға қарай адымдаймыз,
Түрлі дыбысты тыңдаймыз.
Көрейік. Бұл қай бұрыш?
Тыңдайық. Тыныш ... Тыныш ...
- Қанекей, аяқтың ұшымен тыныш жүрейік ...
- Бұл жақта не бар екен?
- Тамаша ...
Педагог белгілі объектіні тапқандарын айтады, балаларды мақтайды.
Жаттығу бірнеше рет өткізіледі, жүру бағыттары ауысады.
«Көлшіктен өт» қимылды жаттығуы.
Мақсаты: балаларды бір орнынан ұзындыққа екі аяқпен алға секіре білу қабілетін қалыптастыру; тепе-теңдік, ептілік, көзбен мөлшерлеу сезімдерін дамыту. 
	Бұлттарды бақылау.  (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балалардың көк аспанда ақ бұлттарды бақылауға машықтандыру; бұлттардың ақ мамықтай болғанына, бейнелерге ұқсағанына көңіл аудару.
«Аспанда».
Бір бұлт шықты бие болып,
Бір бұлт шықты түйе болып,
Бір бұлт шықты шошқа болып,
Бір бұлт шықты қошқар болып.
Қ. Мырзалиев.
Еңбекке баулу тапсырмалары: балаларды гүлзарды қурап қалған жапырақтардан тазалауға шақыру.
Мақсаты: балаларды қарапайым еңбек әрекеттерін жасауға машықтандыру; әсемдікке деген қызығушылықты арттыру; тазалыққа, еңбексүйгіштікке тәрбиелеу.
«Бұлттар ұқсап ұшайық» қимылды ойыны.
Мақсаты. Балаларға бір бағыттан екінші көрсетліген бағытқа қарай жүгіруді үйрету; ой-қиялын дамыту.
- Балалар, мен желмін, сендер бұлттарсыңдар.
- Мен «Қатты жел соқты!» деген кезде, сендер мен көрсеткен жерге, бұлттар ұқсап, «ұшасыңдар».
Педагог көркем сөзді қайта оқи алады.
«Тегіс жолмен жүреміз» ойын жаттығуы.
Мақсаты: алға қарай жылжи отырып, қос аяқпен секіруге жаттықтыру.
Далаға алып шығатын материалмен ойындар.
Мақсаты: бірге, тату ойнауға, ойыншықтармен бөлісуге үйрету. 
	Күзгі ауа райын бақылау. . (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балаларға күз мезгілі жөнінде жалпы ұғымдар беру, күздің ауа райы бұлтты, салқын болуына көңіл аудару, адамдарды жала киінгенін байқату; зейінді, ойлау қабілетін дамыту.
- Балалар, айналаға қараңдаршы: жапырақтар сарғайды.
- Аспанға қараңдаршы: сұр бұлттар ұшады.
- Адамдарға қараңдаршы: ауа салқын, адамдар жылы киінді.
- Күзім-күзім, күзім-ау,
Мінезің бұзық-ау.
Жаңбырың сіркіреп
Келгенің қызық ау.
Қ. Ыдырысов
Еңбекке баулу тапсырмалары: балаларды ағаштан түсіп қалған жапырақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
«Ей! Бауырсақ, Бауырсақ!» ойыны.
Мақсаты.Балаларға сапта (марш) адымдап басу қимылдарына жаттықтыру, педагогке еліктеп, қимылдарды жасап, сөздерді қайталап жүруге қызықтыру.
- Ей, Бауырсақ! (сұқ саусақпен бұлғау, адымдау)
Ей, Бауырсақ!
Міне, алысқа жолақ.
Жалғыз болып, қалдың ба?
Тоқтамай жүр, адымда!
Бір-екі! (адымдау)
Бір-екі!
Боласың бізбен епті.
Сенгіш болып, қалдың ба?
Тоқтамай жүр, адымда!
«Шеңберге дәлде» ойын жаттығуы.
Мақсаты: балаларда нысанаға (құм салынған қап) дәлдеп ата білу, ептілік, мергенділік қабілеттерін дамыту. 
	Топырақты бақылау.  (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балаларға топырақтың дымқыл не құрғақ болғанын көрсету, құрғақ жермен жүргенді ұсыну.
Педагог дымқыл топыраққа табанын басып, балаларға табанға балшықтың жабысқанын көрсету мүмкін.
- Балалар, біз дымқыл жерді басып жүрсек, табанымыз кірленеді. Абайлаңдар! Құрғақ жермен жүрейік.
- Балалар, топырақта індер болады. Інде нелер жысырынды?
Еңбекке баулу тапсырмалары: балаларды құмның бетін ағаштан түсіп қалған ұсақ қоқыстардан тазалауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу; тазалық әдетін дамыту.
«Мысық пен тышқандар» қимылды ойыны.
Мақсаты. Балаларды сигналмен қозғалу әдебіне үйрету; жан-жаққа шашылып жүгіру қабілетін қалыптастыру; ептілікке, жылдамдыққа, шапшаңдыққа тәрбиелеу.
Педагог балалар үшін «тышқандардың іні» орнын белгілеп қояды.
- Балалар, сендер тышқандарсыңдар. Тышқандар інде тыныш отырады. Тышқандар аулаға шығып та ойнайды.
- Тышқандай қалай жүгіріп ойнады? Көрсетейікші. Тамаша.
- Балалар, тышқандар мысықтан қорқады. Мысық шықса – тышқандар інге жүгіріп, тығылады.
- Қанекей, орындарымызға барып, отырайықшы.
Педагог көркем сөзді қолданады.
- Тышқандар інге сыймайды,
Тесіктерден сығалайды.
Ешкім жоқ болса олар
Аулаға шығып ойнайды.
Ай-ай-ай! Тышқандар-ай,
Жақындайды мысықай!
Шеңберден асыңдар,
Қашыңдар!
Д. Ахметова
Соңғы сөздерді айтқанда педагог ойыншық мысықты қолға ұстап шығарады.
Балалардың бір-біріне соғылмауын ескеру керек. Педагог дауыс ырғағына аса назар аударады. Ойын екі рет ойнатылуы мүмкін.
«Ирелеңдеген жолдармен» ойын жаттығуы.
Мақсаты: асфальт бетіне салынған (жерде жатқан арқан бойымен) ирелеңдеген сызықтардың бойымен жүруге жаттықтыру; арақашықты сақтауға баулу

	Серуеннен оралу
	Балаларды киімдерін жүйелі түрде шешуге дағдыландыру, шкаф сөрелеріне киімдерін орналастыру, қолдарын жуу. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	«Пішіндер бойынша жұптарды жина» дидактикалық ойыны.
Мақсаты. Балаларды пішіндерді ажыратуға үйрету; түрлі түсті пішіндер жұптарын жинауда жаттықтыру; қолдың ұсақ моторикасын, зейінін, ойлау қабілетін дамыту.
Құралдар: түрлі түсті геомтриялық пішіндер. (сенсорика).
	Қоршаған ортамен таныстырудан ойын-жаттығу.
«Наубайшы».
Мақсаты. Балалардың наубайшының еңбегі туралы білімдерін кеңейту; піскен нанның дайындалу кезеңдерін бақылату арқылы қабылдау қабілетін, тілін, түйсігін дамыту.
«Нанның дәмін көрейік» рефлексиясы. (қоршаған ортамен танысу)
«Жапырақтарды жинайық» дидактикалық ойыны.
Мақсаты. Балаларды жапырақтарды түстер арқылы ажыратуға жаттықтыру; қызыл, сары және тоқсары жапырақтарды үшке бөліп, екі себетке салуға үйрету.
Құралдар: сары, қызыл жән тоқсары жапырақтар, түсі үш түрлі шелек (немесе көлемі үш түрлі шелек). (сенсорика).
	Жапсырудан ойын-жаттығу
«Піскен бауырсақтар».
Мақсаты. Балаларды көлемі бірыңғай, домалақ пішінді бейнелерді (бауырсақтарды) қатарымен, бір сызықтың бойына, пішінге орналастыру балаларға жапсыру амалдарын игерту; балалардың қолдарының ұсақ моторикасын, түс пен пішінді қабылдауын, байқағыштығы мен зейінін дамыту; балалардың күз мезгілінің өзгерістері мен нәтижелі іс-әрекетке деген қызығушылықтарын ояту; нанды құрметтеп, қастерлеуге және аяққа баспауға тәрбиелеу.(жапсыру, қоршаған ортамен танысу)
«Бауырсақ» ертегісін мәнерлеп оқып беру.
Мақсаты. Балаларды ертегімен таныстыру, эмоционалды жауаптарды ояту.
Құралдар: ертегіні үстел (немесе саусақ) театры арқылы қойылымға қажет кейіпкерлердің кескіндері (саусақ ойыншықтары), тіреушелері, ширма. (көркем әдебиет)
	«Жуыну әні» атты мультфильмін көру.
Мақсаты.Балаларды мультфильмдегі бас кейіпкерлердің қимылдарына еліктеуге, әннің сөздерін қайталауға қызықтыру; жуыну рәсіміне еруге ынталандыру.

Құрастыру бұрышынды ойындар.
Мақсаты: Ірі құрылыс материалдарынан  құрылыстарды құрастыруға үйрету. (құрастыру)


	«Бауырсақ кімнен қашты» дамытушы ойыны.
Мақсаты. Балалардың білімдерін «Бауырсақ» ертегісінің желісі жөнінде пысықтау, тиянақтау; әлеуметтік қатынастарға қызығушылық ояту.
Құралдар: «бауырсақ» кейіпкерлерінің жеке суреттері.
- Балалар, мен «Бауырсақ» ертегісінің кейіпкерлерін көрсетіп отырайын, ал сендер бауырсақтың неден қашқанын айтып отырыңдар.
«Бауырсақ» ертегісінің кейіпкерлерін қатарға салып беру, аталған сайын көрсетіп отыру.
Балалар жауап бере алмай жатса да, кезекті бұзбай, көрсетіп отыру, балалар атайды.
Ойын жаттығу: «Баурсақ жасаймыз»
Қолдың ұсақ мотормкасын дамыту. Мүсіндеу  іс-әрекетіне қызығушылықтарын қалыптастыру; ұйымдастырылған іс-әрекетінде достық қарым-қатынасқа тәрбиелеу.
(сөйлеуді дамыту, қоршаған ортамен танысу, мүсіндеу)


	Балалармен жеке жұмыс
	Ермексаздан шарды илеу амалын игерту. «Бауырсақ». (мүсіндеу)
Қыздармен жұмыс
	Кірпі арқасы инеге толған,
Жүгіріп жүр айнала,
Көк майса шөпті аралап,
Пысылдап, иіскеп, қазып.
(Сөйлеуді дамыту)
Аруна Асылым
	Бауырсақ ойыншығымен ойнату.
«Бауырсақ».
- Бауыр-бауыр-бауырсақ,
Сенің бетің домалақ,
Сенің дәмің тәп-тәтті.
Абайлашы, сақ болшы!
(Көркем әдебиет)
Қыздармен жұмыс

	Ойын: «Қуыршақтарға моншақ жасаймыз» 
Мақсаты: Балалардың қолдың ұсақ моторикасын дамыту. (сенсорика)
Қыздармен жұмыс
	Күз сыйы туралы әңгімелесу «Көкеністер» (сурет қарастыру) Мақсаты: Қарапайым сұрақтарға жауап беруге үйрету. (қоршаған ортамен таныстыру)

	Балалардың үйге қайтуы
	Әңгімелесу: «Тамақтану рәсімін игертудің маңызы», «Нанның пайдалы элементтері», «Баланы мезгілге сай киіндіру және шынықтыру шаралары».



